Trend Spotter(PM) – บล.ซีจีเอส-ซีไอเอ็มบี
Morning Market Summary SET ช่วงเช้าปิดที่ระดับ 1,721.30 …
4 ก.ย. 2561

Morning Market Summary
SET ช่วงเช้าปิดที่ระดับ 1,721.30 จุด เพิ่มขึ้น 0.09 จุด (+0.01%) มูลค่าการซื้อขาย21,387.18 ล้านบาท หุ้นไทยเช้านี้ผันผวนในกรอบ 1713-1723 จุด ตามตลามภูมิภาคเนื่องจากความไม่แน่นอนเกี่ยวกับการเจรจาการค้าระหว่างสหรัฐ-แคนาดาและสหรัฐ-จีน (5 ก.ย.นี้) ขณะเดียวกันนักลงทุนวิตกกังวลว่าความขัดแย้งระหว่างสหรัฐ-จีนอาจมีแนวโน้มรุนแรงขึ้นหลังมีรายงานว่าปธน.ทรัมป์ ขู่จะเรียกเก็บภาษีนำเข้าสินค้าวงเงิน 2 แสนล้านดอลลาร์
Afternoon Perspective
แนวโน้มการซื้อขายบ่าย ตลาดในช่วงบ่ายยังคงมีลักษณะ sideway down ต่อ จากการขาดปัจจัยหนุนระยะสั้น บวกกับแรงกดดันจากความไม่แน่นอนของการเจรจาทางการค้าระหว่างสหรัฐ-แคนาดาและสหรัฐ-จีนที่มีกำหนดเส้นตายในวันที่ 5 ก.ย.
นอกจากนั้นการอ่อนค่าลงของสกุลเงินต่างๆ ในตลาดเกิดใหม่อย่าง ตุรกี อาเจนติน่าและล่าสุดอินโดนีเซีย ก็ส่งผลให้ fund flow ยังคงไหลออกจากตลาดหุ้นเกิดใหม่อย่างต่อเนื่อง เรามองว่าหากสหรัฐออกมาตรการภาษีที่อัตรา 25% ต่อสินค้านำเข้าจากจีนจำนวน 2 แสนล้านดอลลาร์หลังเส้นตายวันที่ 5 ก.ย. ตลาดหุ้นมีแนวโน้มที่จะปรับลดลงหลุดระดับ 1700 จุดได้ แต่หากมีการเลื่อนออกไปหรือคิดอัตราภาษีเพียง 10% ตลาดอาจปรับลงแต่น่าจะยืนเหนือ 1700 จุดได้
ดังนั้นช่วงนี้ยังคงต้องเน้นกลยุทธ์ Trading buy (ขายเมื่อราคาปรับขึ้นและรอกลับเข้าซื้อเมื่อราคาหุ้นปรับฐานลง)ในหุ้นรายตัวที่มี story ไปก่อน ช่วงบ่ายเราให้แนวรับที่ 1717-1713 จุดและแนวต้านที่ 1726-1730 จุด แนะนำ ซื้อเก็งกำไร CPF EA PSL TU
Technical Pick
SET Index: 1721.30 เคลื่อนไหวในกรอบแคบที่บริเวณ 1720 จุด หลังจากปรับตัวลดลงไปทดสอบเส้นค่าเฉลี่ย 20 วันที่ 1714 จุด แต่มูลค่าการซื้อขายค่อนข้างเบาบาง ก่อนที่จะฟื้นตัวกลับขึ้นไป แต่เรายังคงคาดว่า แนวโน้มหลักยังคงเคลื่อนไหวในกรอบแนวโน้มขาลง โดยมีแนวต้านสำคัญที่ 1730 จุด ถ้าทะลุผ่านขึ้นไปได้ยังมีแนวต้านของเส้นค่าเฉลี่ย 200 วันที่ 1740จุด เราจึงแนะนำให้รอเข้าซื้อหุ้นอีกครั้งเมื่อปรับตัวเพิ่มขึ้นทะลุผ่านแนวต้านที่ 1740 จุดขึ้นไปโดยมีแนวรับสำคัญที่ 1700 จุด ถ้าหลุดจะมีโอกาสปรับตัวลดลงไปทดสอบ 1670 และ 1650 จุด
Exotic Food (XO TB; THB 11.00) – ซื้อ
TRC Construction (TRC TB; THB 0.49) – ซื้อ
 